AQUA เด้ง 5% คาดหวังงบ Q3 โต ชูดาวเด่น STARLET – บุ๊กส่วนแบ่งกำไรหนุน
AQUA ดีดกลับ 5% คาดหวังผลงานไตรมาส 3/64 โต ชูดาวเด่นแบรนด์ STARLET – บุ๊กส่วนแบ่งกำไรธุรกิจอสังหาฯ-โรงไฟฟ้าหนุน
AQUA ดีดกลับ 5% คาดหวังผลงานไตรมาส 3/64 โต ชูดาวเด่นแบรนด์ STARLET – บุ๊กส่วนแบ่งกำไรธุรกิจอสังหาฯ-โรงไฟฟ้าหนุน
13 ก.ย. 2564

ผู้สื่อข่าวรายงานว่า ราคาหุ้น บริษัท อควา คอร์เปอเรชั่น จำกัด (มหาชน) หรือ AQUA ณ เวลา 10.20 น. อยู่ที่ระดับ 0.66 บาท บวก 0.03 บาท หรือ 4.76% สูงสุดที่ระดับ 0.68 บาท ต่ำสุดที่ระดับ 0.64 บาท ด้วยมูลค่าการซื้อขาย 280.23 ล้านบาท

ทั้งนี้ คาดว่าปัจจัยที่ส่งผลให้ราคาหุ้น AQUA ปรับตัวขึ้นแรง เนื่องจากคาดหวังผลประกอบการในงวดครึ่งปีหลัง ว่าจะเติบโตอย่างโดดเด่น หลังสถานการณ์โควิด-19 เริ่มคลี่คลาย
โดยก่อนหน้านี้ นางสาวเรวดี หวานชิด ประธานเจ้าหน้าที่บริหารบัญชีการเงิน AQUA เปิดเผยว่า ในระยะยาวปรับตัวให้ธุรกิจสื่อโฆษณานอกบ้านกลับมาพร้อมการใช้ชีวิตนอกบ้านของประชาชน จึงพิจารณาลงทุนในธุรกิจสื่อ LED โดยการจับมือกับผู้ประกอบการป้าย Static เพื่อพัฒนาเป็นป้าย LED ที่มีขนาดใหญ่ ตั้งอยู่จุดใจกลางเมือง และลงทุนจอที่มีคุณภาพความคมชัดระดับสูง
รวมทั้งการพัฒนา Creative Production เพื่อรองรับการให้บริการผลิตสื่อ แบบ 2D และ 3D อีกทั้งยังนำ Data Analytic มาใช้เพื่อให้ลูกค้ามีข้อมูลในการเลือกใช้สื่อโฆษณาอย่างมีคุณภาพและเข้าถึง Target ได้อย่างชัดเจน ภายใต้ชื่อแบรนด์  “STARLET” เริ่มให้บริการอย่างเป็นทางการแล้วในไตรมาส 3/2564 ต่อจากนี้ไป สื่อโฆษณาบนจอ LED ของ STARLET จะทำให้สื่อโฆษณาไม่เหมือนเดิมอีกต่อไป บริษัทฯค่อนข้างมั่นใจว่า การลงทุนในครั้งนี้จะสร้างการเติบโตธุรกิจสื่อโฆษณาอย่างแน่นอน
อีกทั้งการลงทุนในกลุ่มธุรกิจอสังหาริมทรัพย์เพื่อการลงทุน ยังคงสร้างรายได้ค่อนข้างคงที่จากเป็นการรับรู้รายได้ให้เช่าและบริการตามสัญญาเช่าระยะยาวในไตรมาส 2/2564  มีผลกำไรสุทธิ 39.79 ล้านบาท ในขณะที่กลุ่มธุรกิจพลังงานและบรรจุภัณฑ์ ดำเนินงานอยู่ภายใต้การบริหารของ EP ซึ่ง AQUA ถือหุ้นและรับรู้ผลกำไรจาก EP ในรูปของส่วนแบ่งกำไร 15.70 ล้านบาท แม้จะลดลงจากปัจจัยการจำหน่ายโครงการผลิตไฟฟ้าไปหลายโครงการในปี 2563 และมีการบันทึกผลขาดทุนจากอัตราแลกเปลี่ยนที่ยังไม่เกิดขึ้นในไตรมาสนี้เพิ่มขึ้น แต่คาดว่าตั้งแต่ไตรมาส 3/2564 จะรับรู้รายได้จากการเริ่ม COD ในโครงการใหม่ๆ และจะส่งผลให้ AQUA สามารถรับรู้ส่วนแบ่งกำไรได้เพิ่มขึ้นตามไปด้วย